Source: http://docplayer.fi/1262059-Oikeuspoliittisen-tutkimuslaitoksen-tutkimustiedonantoja-91.html
Timestamp: 2016-10-21 18:50:51+00:00
Document Index: 15273238

Matched Legal Cases: ['tuomioistuin ', 'tuomioistuin ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ']

⭐OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 91
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 91
Download "OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 91"
1 OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 91 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Auri Pakarinen & Jyrki Tala MAINONNAN EETTISYYS ITSESÄÄNTELYN KOHTEENA ENGLISH SUMMARY SELF-REGULATORY SYSTEM FOR THE ETHICS OF ADVERTISING IN FINLAND Helsinki 20092 ESIPUHE Oikeuspoliittisen tutkimuslaitoksen Lainsäädäntötutkimus-projektin yhtenä pääalueena ovat niin kutsutut sääntelyn uudet muodot, kuten itsesääntely ja yhteissääntely. Aiemmin on jo raportoitu lääkemarkkinoinnin itsesääntelystä 1, ja yhteissääntelynä toteutuva asianajajien valvontajärjestelmä on vuorossa seuraavaksi. Tämä raportti kuvaa ja erittelee Mainonnan eettisen neuvoston toimintaa. Sitä voi luonnehtia puhdaspiirteiseksi elinkeinoelämän järjestöjen ylläpitämäksi itsesääntelyksi. Keskuskauppakamarin yhteyteen organisoituna se antaa suositusluonteisia lausuntoja mainonnan eettisyydestä. Neuvoston lausuntojen perustana ovat Mainonnan kansainväliset perussäännöt sekä neuvoston itsensä laatimat periaatteet, molemmat tyypillisiä itsesääntelyohjeistoja. Mainonnan eettisen neuvoston tekevät tutkimuksellisesti kiintoisaksi erityisesti kaksi seikkaa. Neuvoston synty 1990-luvun taitteessa ja sen tähänastinen toiminta selittyvät pitkälle sillä, että tasa-arvolakiin ei tuolloin (eikä myöhemminkään) sisällytetty kieltosäännöstä tasa-arvoa loukkaavasta mainonnasta. Oikeustila kuitenkin muuttui, kun markkinatuomioistuin alkoi katsoa epäeettisen mainonnan sisältyvän kuluttajansuojalain soveltamisalaan. Uudessa voimaan tulleessa kuluttajansuojalaissa on määritelty aikaisempaa tarkemmin hyvän tavan vastainen mainonta. Mainonnan eettinen neuvosto on siis osittain korvannut säädetyn oikeuden aukkoa, minkä roolin lainsäätäjäkin on todennut tietyllä tavalla tasa-arvolain eri vaiheiden esitöissä. Toinen kiinnostava seikka on se, että Mainonnan eettinen neuvosto on määrittänyt tehtäväkseen tarkastella nimenomaan ja vain mainonnan eettisyyttä, ei sen lainmukaisuutta. Kysymys mainonnan eettisyydestä on taas yhteiskunnassa yksi jatkuvan keskustelun ja ajoittain vahvasti eriävien, ajan myötä muuttuvien käsitysten kohteita. Tämä tutkimusraportti perustuu Mainonnan eettisen neuvoston antamien lausuntojen, neuvoston taustaa ja toimintaa kuvaavien asiakirjojen sekä asiantuntijahaastattelujen varaan. Tutkimuslaitos kiittää haastateltavia ja neuvostoa arvokkaasta avusta hankkeen toteutumiselle. Neuvoston pääsihteeri Paula Paloranta on erityisen auliisti tukenut tutkimushanketta. Raportin taustatyön ja valtaosan kirjoitustyöstä on tehnyt KTK, HuK Auri Pakarinen tutkimusjohtaja Jyrki Talan ohjauksessa. Raportin on saattanut julkaisukuntoon osastosihteeri Eira Mykkänen. Helsingissä 30. päivänä tammikuuta 2009 Jyrki Tala Auri Pakarinen 1 Kyttä, Kaisa & Tala, Jyrki. Selvitys lääkemarkkinoinnin itsesääntelyjärjestelmästä. Oikeuspoliittisen tutkimuslaitoksen tutkimustiedonantoja 88/2008. Pakarinen & Tala: Mainonnan eettisyys itsesääntelyn kohteena. OPTL:n tutkimustiedonantoja 91, 20093 SISÄLLYS I JOHDANTO Tutkimuskysymyksen esittely Itsesääntely sääntelyn keinona Tutkimusaineisto...5 II MAINONNAN EETTISYYS Mikä tekee mainoskuvasta epäeettisen? Epäeettisen mainonnan osa-alueita Sukupuolten välistä tasa-arvoa loukkaava mainonta Muita epäeettisen mainonnan osa-alueita Julkisuuden ja mainosvälineen vaikutus eettisyyden arviointiin Näkemyksiä mainonnan eettisyydestä Suomessa...15 III MAINONNAN EETTISYYTTÄ KOSKEVA NORMISTO Perusoikeudet Kuluttajansuojalaki Hyvän tavan mukaisen mainonnan vaatimus Kuluttajansuojalain vuoden 2008 uudistuksen taustaa Markkinatuomioistuimen ratkaisuja Laki televisio- ja radiotoiminnasta...27 IV KULUTTAJAVIRANOMAISTEN TOIMINTA Tiedon jakaminen yrityksille ja kuluttajille Kuluttaja-asiamiehen ratkaisut...31 V MAINONNAN ITSESÄÄNTELYN VAIHEITA SUOMESSA JA ULKOMAILLA Mainonnan itsesääntelyn vaiheita Suomessa Syrjivän mainonnan kiellon jättäminen pois tasa-arvolaista Mainonnan eettisen neuvoston perustamisvaiheet Yritysten ja liittojen oma-aloitteinen valvonta Mainonnan eettisyyden sääntely kansainvälisellä tasolla...41 Pakarinen & Tala: Mainonnan eettisyys itsesääntelyn kohteena. OPTL:n tutkimustiedonantoja 91, 20094 VI MAINONNAN EETTISEN NEUVOSTON TOIMINTATAVAT Taustaorganisaatiot ja rahoitus Kokoonpano Mainonnan eettisen neuvoston soveltamat säännöt Kansainvälisen kauppakamarin ICC:n markkinointisäännöt Mainonnan eettisen neuvoston hyvää markkinointitapaa koskevat periaatteet Tiedon jakaminen yrityksille ja kuluttajille Seuraamukset...51 VII MAINONNAN EETTISEN NEUVOSTON LAUSUNNOT Lausuntopyyntöjen käsittely Ennakkolausunnot Lausuntojen arviointia Kuvien merkityksiin viittaamisen vaikeus Sukupuolen halventaminen ja seksuaaliset vihjailut Sukupuolen esittäminen kaavamaisella tavalla Pornografisten ja seksiin liittyvien tuotteiden mainonta Väkivaltaa sisältävä mainonta Yliampuvat lööpit Muu hyvän tavan vastaisuus...68 VIII YHTEENVETO Mainonnan eettisyyden sääntely Suomessa Itsesääntelyn arviointia...74 KIRJALLISUUS JA LÄHTEET...81 LIITE 1 Mainonnan eettisen neuvoston hyvää markkinointitapaa koskevat periaatteet...85 LIITE 2 Otteita Kansainvälisen kauppakamarin ICC:n markkinointisäännöistä...87 SUMMARY: Self-Regulatory System for the Ethics of Advertising in Finland...89 Pakarinen & Tala: Mainonnan eettisyys itsesääntelyn kohteena. OPTL:n tutkimustiedonantoja 91, 20095 I JOHDANTO 1 Tutkimuskysymyksen esittely -- Nuori tai aikuinen voi kuitenkin valita, polttaako tai juoko hän, mutta sen sijaan hänellä ei ole mahdollisuutta olla ympäristössä, jossa seksistinen mainonta ei vyöryisi hänen päälleen. -- Suotakoon lapsille mahdollisuus olla altistumatta tällaiselle mainonnalle ja muillekin ihmisille valinnanvapaus sen suhteen, milloin ja missä haluamme näitä kuvia katsoa tai olla katsomatta. peruskoulun rehtorin mielipidekirjoitus Helsingin Sanomissa Oletteko perehtyneet mainostajien mainoskikkoihin: puolialastomia naisia ja seksikkäästi puettuja lapsia mainostamassa viimeisintä muotia ja tavaroita? -- Emmekö voi julkiselle, yleiselle, mainonnalle mitään? Olenko ainoa, jota alusasumallinuket näyteikkunassa ärsyttävät? kansanedustaja Mirja Vehkaperän (kesk) kysymys Mauri Pekkariselle (kesk) Eduskunnan täysistunnossa Ulkomainonnan rajoja on jälleen pohdittu uuden yhteiskunnallisen mainoskampanjan myötä. Ulkomainosyhtiö JC Decaux'n mielestä vain osa Naisasialiiton Unionin ihmiskaupan vastaisen julistekampanjan kuvista on sopivia bussipysäkeille. -- Mielestäni puhutaan kaksoisstandardeista, jos alusvaatemainos saa olla kadulla, koska se liittyy kontekstiin, mutta tällainen kriittinen ihmiskaupan vastainen juliste pääsee ulkomainontaan vain, jos julisteen naiselta otetaan punaiset rintaliivit pois, sanoo kampanjavastaava Katju Aro Naisasialiitto Unionista. -- uutinen MTV 3:n verkkosivuilla Mainoskuvasto muodostaa foorumin, jolla käydään jatkuvasti keskustelua hyväksyttävyyden rajoista ja siten yhteiskunnassa vallitsevista arvoista. Intohimoisen mielipiteenvaihdon syynä on mainonnan sijoittuminen julkiseen tilaan. Hyvän tavan vastaisiksi voidaan määritellä mainokset, joiden koetaan vähentävän jonkin väestöryhmän hyvinvointia. Näkemyksille on helppoa löytää perusteluja puolesta ja vastaan erityisesti jatkuvasti moniarvoistuvassa Suomessa. Aihe tuntuu olevan jatkuvasti pinnalla mielipidepalstoilla ja silloin tällöin myös lainsäätäjän kiinnostuksen kohteena. Suomessa lainsäädäntöä on viime aikoina täsmennetty mainonnan hyvän tavan kriteerien osalta. Mainonta on osa markkinointiviestintää. Markkinointiin kuuluviksi voidaan lukea kaikki myynnin edistämiseen tähtäävät toimenpiteet tuotekehi-6 2 tyksestä asiakaspalveluun. Mainonnan avulla pyritään jakamaan tietoa tuotteesta mahdollisille ostajille. Yritysten ohella myös kansalaisjärjestöt harjoittavat mainontaa, joka usein tähtää yleisön ajattelutapojen muuttamiseen. Mainonta on lähtökohtaisesti positiivista, sillä tiedon lisääminen parantaa kuluttajien mahdollisuuksia tehdä hyviä ostopäätöksiä. Mainoksen kyvyllä lisätä kuluttajien tietoa tuotteesta ei kuitenkaan ole mitään tekemistä sen sisällön eettisyyden kanssa. Kuluttajien huomion kiinnittäminen ei edellytä epäeettistä mainontaa. Suomessa epäeettinen mainonta on kielletty kuluttajansuojalailla (38/1978), jota valvovat kuluttajansuojaviranomaiset. Näiden ohella toimii elinkeinoelämän perustama ja ylläpitämä itsesääntelyelin, mainonnan eettinen neuvosto. Se on yksi monista suhteellisen nuorista itsesääntelyelimistä. Itsesääntelyelinten toimivuudesta ei toistaiseksi kuitenkaan tiedetä paljoa, sillä sääntelyn vaikutusten ja toimivuuden arviointi on ollut Suomessa tähän saakka vähäistä. Paremmalla sääntelyllä pyritään lisäämään yhteiskunnan hyvinvointia ja käyttämään resursseja tehokkaammin 1. Tässä tutkimuksessa pyritään kuvaamaan ja arvioimaan suomalaista mainonnan eettisyyden itsesääntelyjärjestelmää. Mainonnan eettisen neuvoston roolia vertaillaan vallitsevaan lainsäädäntöön ja viranomaisten toimintaan 2. Samalla tutkimus tarjoaa yleisemmällä tasolla mallin arvioida itsesääntelyjärjestelmien toimivuutta. Sääntelyn toimivuutta arvioitaessa lähtökohtana tulee olla sen tavoitteen ja toteutuneen yhteiskunnassa vallitsevan tilan vertailu. Epäeettisen mainonnan sääntelyn tärkeänä tavoitteena on turvata jokaisen yksilön kokemus ihmisarvosta 3. Vallitsevan sääntelytilan toimivuuden arvioiminen ei ole yksinkertaista, sillä niin kokemusten kuin vaikutussuhteidenkin mittaaminen on hankalaa erityisesti epäeettisen mainonnan kohdalla. 1 Resurssit ovat tehokkaassa käytössä, kun sääntelystä saatavat rajahyödyt ovat vähintään niistä aiheutuvien rajakustannusten suuruiset. Hyviä yleisesityksiä sääntelyteoriasta ovat Morgan & Yeung (2007) ja Baldwin & Cave (1999). 2 Paremman sääntelyn toimintaohjelman (2006) mukaan lainsäädäntötoiminnassa tulisi selvittää ja hyödyntää vaihtoehtoisia sääntelyn tapoja, Ks. myös Tala (2008), Vaihtoehtojen vertailulla tähdätään parempaan vaikuttavuuteen ja kustannustehokkuuteen. Tala (2007a), Tämä käy ilmi niin oikeudellisista normeista kuin tutkimuskirjallisuudestakin. Euroopan ihmisoikeussopimuksen (SopS 85-86/1998) 10 artiklassa on todettu, että sananvapautta voidaan rajoittaa moraalin suojaamiseksi ja muiden henkilöiden maineen tai oikeuksien turvaamiseksi. Näreen (2008), mukaan naisia halventava mainonta on koettu monesti ihmisarvoa loukkaavaksi. Näre & Oksanen (2008) ovat esittäneet, että tietynlainen visuaalinen kulttuuri voi aiheuttaa lapsille tyytymättömyyttä omasta ruumiistaan. Väkivaltaa sisältävän mainonnan on arvioinut haitalliseksi mm. markkinatuomioistuin ratkaisussaan 1984:5. Luvussa II käsitellään tarkemmin syitä, joiden perusteella epäeettistä mainontaa pidetään haitallisena. Näiden haittojen vähentäminen on sääntelyn peruste.7 Mainonnan sisällön eettisyyteen puuttumalla pyritään suojelemaan kaikkia mainoksia näkeviä ihmisiä, ei siis yksinomaan kuluttajia eli hyödykkeitä ostavia. Tämän vuoksi mainoksia näkevien joukosta on mielekästä käyttää mediatutkimuksen piirissä syntynyttä yleisön käsitettä 4. Samankaltainen sävyero on löydettävissä tämän tutkimuksen kahden muun avainkäsitteen väliltä. Kuluttajansuojalain määritelmän mukaan mainonnan tulee olla hyvän tavan mukaista. Tässä tutkimuksessa käytetään kuitenkin etupäässä eettisyyden käsitettä, joka on merkitykseltään vähemmän sidoksissa lainsäädäntöön. Epäeettisellä mainonnalla tarkoitetaan esimerkiksi sukupuolta halventavaa tai väkivaltaa sisältävää mainontaa. Sopimattomat markkinointikeinot ja harhaanjohtava mainonta, kuten piilomainonta, jäävät siten tämän tutkimuksen ulkopuolelle Itsesääntely sääntelyn keinona Itsesääntelyllä tarkoitetaan yritysten toiminnalleen vapaaehtoisesti sopimuksilla asettamia vaatimuksia 6. Useimmiten yritysten harjoittaman itsesääntelyn taustalla vaikuttavat taloudelliset intressit. Asettamalla tietylle toimialalle rajoituksia voidaan estää yksittäistä sopimattomasti toimivaa yritystä saamasta kilpailuetua esimerkiksi käyttämällä kuluttajien huomion kiinnittämiseen syrjivää mainontaa. Poikkeuksellista mainonnan itsesääntelyjärjestelmässä on sen pyrkimys edistää puhtaasti eettisyyttä taloudellisten tavoitteiden sijaan. Samalla tavoin julkisen sanan neuvosto on keskittynyt hyvän journalistisen tavan valvomiseen. Taloudellisten ja eettisten päämäärien erottaminen toisistaan ei tosin aina ole mustavalkoista; esimerkiksi Reilu kauppa perustuu eettisten tuotteiden kysynnälle. Itsesääntelyyn on esitetty liittyvän useita hyviä puolia. Se on yleensä viranomaistoimintaa nopeampaa, joustavampaa ja edullisempaa. Hallinnolliset kustannukset on sisäistetty, siis sääntelyn kohde maksaa ne. Normien 4 Markkinointitutkimuksessa on vastaavasti käytetty kohderyhmän käsitettä. Kohderyhmä on merkitykseltään passiivinen ja vaikutuksille altis. Yleisö on aktiivinen joukko, jolla on erilaisia näkemyksiä. Näiden välille voidaan sijoittaa kulttuurintutkimuksen piirissä käytetty astetta passiivisempi katsojuuden käsite, jolla viitataan todellisuuden ymmärtämisen reunaehtoihin. Puustinen (2007), 48; Koivunen (2006), Mainonnan eettinen neuvosto on tosin aikaisemmin ottanut kantaa myös mainonnan tunnistettavuuteen, ks. lausunnot 14/2004, 13/2004, ja 22/2003. Myöhemmin lausunnossa 7/2006 neuvosto totesi, ettei mainonnan tunnistettavuuden arviointi kuulu sen toimialaan. Lausunnossa 3/2008 neuvosto otti sallivan kannan punaviiniä mainostavien post it -lappujen liimaamiseen kotioviin. 6 Itse- ja yhteissääntelystä ks. Tala (2008), , ; Tala (2007b), 9 12 ja Huovinen (2006). Oikeudellistumiskehityksestä ks. Tala (2008),8 4 muuttaminen on lakien säätämistä yksinkertaisempaa. Sääntelyyn osallistuvilla on usein toimialasta viranomaisia enemmän asiantuntemusta, jolloin mahdollisuudet antaa neuvontaa ja edistää päämäärän toteutumista aktiivisesti ovat paremmat. Itsesääntelyllä voi olla alan sisällä viranomaistoimintaa suurempi uskottavuus. Omaa toimintaansa sääntelemällä toimiala voi välittää itsestään muille vastuullisen kuvan. Itsesääntely voi vähentää mainekustannuksia, joilla tarkoitetaan myynnin vähentymistä kuluttajien silmissä epäeettisen toiminnan johdosta. 7 Itsesääntelyyn liittyy myös ongelmakohtia. Omia etujaan valvovat intressiryhmät eivät välttämättä halua asettaa toiminnalleen tarpeeksi tiukkoja vaatimuksia. Seuraamukset eivät usein ole sitovia viranomaisvalvonnan tavoin, eikä niiden taso ole aina samaa suuruusluokkaa. Itsesääntely koskee vain toimintaan sitoutuneita tahoja, jolloin voi syntyä vapaamatkustajaongelma. Toisinaan itsesääntely voi kääntyä voitontavoitteluksi kilpailua rajoittamalla, jolloin toiminta ei enää edistäkään kuluttajien parasta. 8 Itsesääntelyä voidaan luonnehtia yksityiseksi sääntelyksi erotuksena lainsäätäjän tai viranomaisten harjoittamasta julkisesta sääntelystä 9. Mainoksia suunnittelevissa ja mainostavissa yrityksissä työskentelevät joutuvat tekemään päivittäin mainonnan eettisyyteen liittyviä valintoja. Heillä on kaikkein suurin valta vaikuttaa mainonnan sisältöön. Nämä yritykset kuuluvat jäseninä alan liittoihin, joilla on kirjoitettuja ohjeistuksia siitä, millainen mainostaminen on sallittua. Liitot puolestaan rahoittavat mainonnan eettisen neuvoston toimintaa, jonka soveltamat ohjeet pohjautuvat kansainvälisiin itsesääntelyohjeisiin. Oheiseen kuvioon on hahmoteltu epäeettisen mainonnan yksityisen sääntelyn kolme tasoa. Tässä tutkimuksessa on keskitytty kuvaamaan mainonnan eettisen neuvoston toimintaa muiden kentän toimijoiden merkitys tunnustaen. 7 Ogus (1995), 97 98; Tala (2007b), Ogus (1995), 98 99; Tala (2007b), Kyttä & Tala (2008),9 5 Epäeettisen mainonnan yksityisen sääntelyn kolme tasoa 1. Mainonnan eettinen neuvosto 2. Mainos- ja media-alojen liittojen ohjeet eettisestä mainonnasta 3. Työntekijöiden ja yrityskulttuurin vastuullisuus mainostoimistoissa, medioissa ja mainostavissa yrityksissä 3 Tutkimusaineisto Mainonnan eettisyyden itsesääntelyä ei ole juurikaan Suomessa aikaisemmin tutkittu 10. Mainostajien ja itsesääntelyelinten kansainväliset kattoorganisaatiot ovat julkaisseet pääosin internetsivuillaan kuvauksia itsesääntelyjärjestelmistä ja niitä koskevia ohjeita. Mainonnan eettisen neuvoston internetsivuilta löytyvät kaikki neuvoston antamat lausunnot vuodesta 2001 alkaen sekä tietoa elimen toiminnasta. Lisäksi merkittävän kirjallisen aineiston muodostavat mainonnan tasa-arvoneuvoston ja mainonnan eettisen neuvoston arkistot vuosilta Arkistot sisältävät lausuntopyyntöjä, kopioita valitusten kohteiksi joutuneista mainoskuvista, yritysten vastineita, kokousten pöytäkirjoja ja lehdistötiedotteita. Tutkimuskysymyksen luonteesta johtuen tutkimus perustuu suurelta osin kymmenen mainonnan eettisyyttä koskevien kysymysten parissa työskentelevän asiantuntijan haastatteluihin. Mainonnan eettisen neuvoston jäsenistä on haastateltu neljää, mukaan lukien neuvoston puheenjohtajaa, varapuheenjohtajaa ja sihteeriä. Neuvoston toimintaa rahoittavien järjestöjen edustajista on haastateltu Mainostajien Liiton toimitusjohtajaa. Viranomaistahoja edustavat tasa-arvovaltuutettu ja kuluttajaviraston johtaja. Lisäksi on haastateltu neljää asiantuntijaa, jotka ovat erikoistuneet naisoikeuteen, sananvapauteen, sukupuolten esittämiseen mainonnassa sekä nuoriin kohdistuvaan mainontaan. Haastattelut tehtiin kevään 2008 aikana. Haas- 10 Pro gradu -töiden, esim. Näre (2003), lisäksi mainonnan eettisen neuvoston toiminnan arviointiin on keskittynyt ainoastaan Näre (2008).10 6 tattelujen lisäksi keskeisten toimijoiden näkemyksiä on saatu sähköpostikyselyin. Haastateltavien mielipiteet parhaasta tavasta säännellä mainontaa vaihtelivat suuresti. Toiset puhuivat voimakkaasti itsesääntelyn roolin kasvattamisen puolesta, toiset taas kannattivat suoraa sääntelyä valtion taholta. Nämä ristiriitaisuudet kasvattavat haastatteluiden kautta saadun tiedon luotettavuutta. Mikäli vastakkaisia näkemyksiä ei olisi lainkaan paljastunut, olisi syynä saattanut olla liian yksipuolinen haastateltavien valinta. Haastattelut antoivat tärkeää tietoa erityisesti sääntelyn sujumisesta käytännössä, kuten mainonnan eettisen neuvoston tai viranomaisten toimintatavoista. Laaja-alaisempien sääntelyn vaihtoehtoja koskevien kysymysten antina oli lähinnä tuoda esille erilaisia periaatteellisia suhtautumistapoja sääntelykeinoihin.11 II MAINONNAN EETTISYYS 1 Mikä tekee mainoskuvasta epäeettisen? Esille asetetun kuvan mahti piilee sen kyvyssä muovata todellisuutta. Kyse on kulttuurisen vallan käytöstä, joka on luonteeltaan kohdettaan määrittelevää. Havainnoidessaan kuvia ihmiset luokittelevat ja nimeävät niissä esitettyjä asioita ja antavat niille merkityksiä. Tämä merkityksenanto pohjautuu yksilön tuntemukseen vallitsevasta kulttuurista. Havainnoinnin edellytys on nähdyn sovittaminen aikaisempaan. Usein mainoskuvat eivät tyydy kuvaamaan todellisuutta, vaan pikemmin liioittelevat sitä. Mainontaa onkin luonnehdittu hyperritualisoinniksi 11. Haitallista on, jos jotkin merkitykset arvotetaan toisia alempiarvoisemmiksi. Epäeettisyyden synonyymeinä voidaan käyttää alentavaa, loukkaavaa, väheksyvää tai halventavaa esittämistä. Merkityksenanto ja todellisuuden määrittäminen tapahtuvat toiston kautta, siksi mainokset samaan aikaan sekä heijastavat että uusintavat vallitsevia käsityksiä todellisuudesta. Kyse on kollektiivisissa neuvotteluissa asioille annettavista merkityksistä, joissa toisilla on enemmän valtaa kuin toisilla. Kukin yksilö lukee mainoskuvia valitsemallaan tavalla 12. Mainoksen tekijän tarkoittama merkitys voi poiketa täysin sen katsojan silmissä saamasta merkityksestä. Yksi haastateltava problematisoi vaikutussuhdetta seuraavalla tavalla: Toisaalta olen sitä mieltä, että katsojilla tai yleisöllä on aika paljon neuvotteluvaltaa ja tulkinnan valtaa omaan ruumiiseensa. Ei se kuvasto suoraan puutu kenenkään ruumiiseen. Itsehän ihmiset tekevät päätöksiä siitä, ryhtyvätkö he laihduttamaan tai käymään salilla. Se on hyvin monimutkainen valtaverkosto ja vaikutusten verkosto, jossa ihmiset tekevät jatkuvasti työtä. Nyt on taas puhuttu väkivaltaviihteestä, pornografiasta ja lapsipornon saatavuudesta. Näitä asioita pitää mielestäni miettiä vähän komplisoidummin. Vaikutussuhteet eivät ole niin suoria, että media käskee ja ihminen toteuttaa. 11 Goffman (1979), Mediatutkija Fisken klassisen mallin mukaan tekstejä on mahdollista lukea kolmella tapaa; vallitsevan ideologian mukaisesti, neuvotellen ja vastustavasti. Fiske (1987), Ks. myös Twitchell (1996), 13. Viestinnän tutkimuksessa viestejä vastaanottavaan yksilöön on suhtauduttu karkeasti ottaen kahdella tavalla. Ensimmäisen näkökulman mukaan mainontaa näkevä yksilö on aktiivinen viestejä tulkitseva toimija. Tällainen toimija kuluttaa mediatuotteita joukkoviestinnän vastaanottamisen sijaan. Toisessa suuntauksessa yksilö on nähty mainostajien armoilla olevana passiivisena viestin vastaanottajana. Myöhemmin nämä äärisuuntaukset ovat lähentyneet toisiaan. Mainontaa kohtaan on yhä esitetty kritiikkiä, mutta toisaalta on myönnetty kuluttajan luovan merkityksiä myös itsenäisesti. Puustinen (2007).12 8 Mainoskuvissa esitettyjä asioita ei voida nimetä universaalisti eettisiksi tai epäeettisiksi, sillä merkitysten voi helposti havaita muuttuvan ajassa ja paikassa. Tietynlaisten kuvien epäeettisyys perustuu niiden aikaansaamiin haitallisiin seurauksiin. Koska kulttuurinen, taloudellinen ja poliittinen valta ovat erottamattomasti sidoksissa toisiinsa, voi epäeettinen mainonta vaikuttaa yksilön kokemukseen ihmisarvosta ja mahdollisuuksiin toimia yhteiskunnassa. Tällaiset syy-seuraussuhteet ovat kuitenkin äärimmäisen monimutkaisia. Modernin lainsäädännön mahdollisuuksia puuttua kulttuurisen vallan käyttöön on kritisoitu runsaasti feministisestä näkökulmasta. Kritiikin mukaan moderni lainsäädäntö perustuu oletukselle yksilöiden yhtäläisistä mahdollisuuksista toimia yhteiskunnassa, kielloille ja näkyvän haitan aiheuttamisesta määrättäville rangaistuksille 13. Haastateltavat suhtautuivat yleisesti ottaen optimistisesti lainsäädännön mahdollisuuksiin muuttaa ajattelumalleja, mutta myös kritiikkiä esitettiin: Puuttuu ehkä sellainen teoreettinen linkki, jonka avulla voitaisiin osoittaa, millä tavalla ihmisten persoonallisuus kokee vaurioita. -- Koko ajan vastakkain on liberalismille tyypillinen ajattelu, jonka mukaan vahingon aiheutuminen pitää aina osoittaa, ennen kuin jotakin voidaan kieltää. Ehkä tässä on jonkinlainen kuilu tai välityksen puute oikeudellisen ajattelun ja muunlaisen ajattelun välillä. Oikeudellinen ajattelu on niin vahvasti liberalististen oppien mukaista. Siinä vaadittaisiin jotakin vahvempaa tai selkeämpää haittaa joillekin nimenomaisille henkilöille. Ajatellaan, ettei pidä puuttua valtiollisesti sellaiseen toimintaan, mikä ei suoranaisesti vahingoita ketään toista. Nyt ei nähdä, mikä se vahinko on ja miten se vaikuttaa. Tässä kohtaa todistelu- tai ajatteluketju tuntuu katkeavan. Tähän kritiikki tuntuu kilpistyvän. 2 Epäeettisen mainonnan osa-alueita 2.1 Sukupuolten välistä tasa-arvoa loukkaava mainonta Kaavamaiset sukupuolen esittämisen tavat rajoittavat yksilöiden vapautta valita oma identiteettinsä ja vaikuttavat valtasuhteisiin. Sukupuolia 14 ei voida tunnistaa ilman niihin liitettäviä tuntomerkkejä, jotka saavat ihmisten 13 Nousiainen (2001), Nousiainen (1992) ja Nieminen (1992). 14 Sukupuolen käsite sisältää implisiittisen väitteen kahdesta sukupuolesta, mitä on pidetty naistutkimuksessa monella tapaa ongelmallisena. Tässä tutkimuksessa naisen ja miehen käsitteitä on käytetty tietoisena jaottelun ongelmallisuudesta.13 mielissä merkityksiä. Tämän vuoksi kaikkea miehiksi ja naisiksi tunnistettavia kuvia sisältävää mainontaa voidaan tarkastella sukupuolimainontana 15. Feminiinisyydellä tarkoitetaan kulttuurissa naisiin liitettyjä ominaisuuksia (kuten tunteellisuus tai passiivisuus), maskuliinisuudella taas miehiin liitettyjä ominaisuuksia (kuten viriiliys tai aktiivisuus). Tällaiset naiseen ja mieheen liitetyt ominaisuudet eivät ole pysyviä, vaan niistä käydään jatkuvasti neuvotteluja esimerkiksi mainoskuvastossa. 16 Mainoskuvastolla voi olla vaikutusta erityisesti käsityksiin sukupuolten ihanteellisesta ulkonäöstä ja käyttäytymisestä. Eri ruumiinosat koodataan naisilla ja miehillä seksuaalisiksi, esimerkiksi hartiat tai sääret. 17 Näiden erilaisten merkitysten takia täysin sama asento, ele tai ruumiinosan korostaminen voi olla toisen sukupuolen kohdalla epäeettistä, vaikkei olekaan sitä toisen sukupuolten kohdalla. Kuvaston arvioiminen vaatii syvällistä kulttuurin tuntemusta. Esimerkiksi tietyt naisen asennot saattavat viitata sukupuolittuneeseen väkivaltaan 18. Tasa-arvoa loukkaavan mainonnan 19 määrittelyä hankaloittaa vielä sukupuolten keskinäisen erilaisuuden tunnustaminen: Keskustelua on käyty juuri siitä, mikä on huonoa ja loukkaavaa. Nykyisessä keskusteluparadigmassa se on jossakin mielessä taakse jäänyttä, koska on havaittu naisten keskinäinen moninaisuus. Se, mikä jollekin naiselle on hyvä ja esimerkillinen naiskuva, ei välttämättä ole sitä jollekin toiselle naiselle. -- Konteksti on tässä tärkeä; missä kulttuurisessa kontekstissa minkäkinlaisia asioita pidetään hyvinä, ja mistä syystä? Suomalaisessa mainoskuvastossa naisruumista alettiin erotisoida luvulla, miesruumista vasta 1990-luvulla 20. Useat haastateltavat arvioivat seksistisen mainonnan lisääntyneen 1990-luvun alun laman myötä: Voisin olettaa, että sen myötä hyvän elämän kuvat saattoivat korostua jonkinlaise- 15 Rossi (2003), 11, Rossi (2003), Rossi (2003), Tästä hyvänä esimerkkinä on Wickmanin (2006) analyysi Image-lehden kansikuvasta, jossa naiskäsien sitoma alaston miesvartalo saa humoristisen sävyn, mutta asetelma ei toimisi samalla tavalla toisin päin. 19 Tasa-arvon käsitettä on kritisoitu, sillä sen on katsottu viittaavan muodolliseen tasaarvoon ja sukupuolten näennäisesti yhtäläisiin mahdollisuuksiin erojen tunnustamisen ja tosiasiallisen samanarvoisuuden sijaan. Tässä tutkimuksessa käytetään näistä ongelmista huolimatta tasa-arvon käsitettä yksinkertaisuuden vuoksi. Samansuuntaista kritiikkiä on esitetty myös laeissa usein esiintyvää syrjinnän käsitettä kohtaan. Syrjinnän on katsottu viittaavan pikemminkin yksilöiden, kuin ryhmien väliseen eriarvoisuuteen. 20 Heinonen & Konttinen (2001), 204; Rossi (2003), 25. Vuosien aikana miesten halventamisesta tehtiin mainonnan eettiselle neuvostolle ja sen edeltäjälle yhteensä 12 valitusta, mikä oli noin 5 % kaikista tapauksista; Näre (2008),14 10 na reaktiona arjen koventumiseen. Taustatekijänä nähtiin myös prostituution lisääntyminen Itä-Euroopan uuden poliittisen tilanteen myötä. Viime vuosien aikana haastateltavat olivat huomanneet miesten esineellistämisen lisääntyneen, erityisesti alusvaate- ja kosmetiikkamainoksissa. Monipuolisuutta mainonnan sukupuolikuvastoon kaivattiin yleisesti ottaen lisää: Miksi naisruumiita pitää esittää aina samalla tavalla? Itselleni se on puuduttavaa materiaalia yleisön edustajana. Seksistisestä mainonnasta keskustellaan usein joulun alla. Vuoden 2007 lopulla keskustelua käytiin myös eduskunnassa, kun kansanedustaja Mirja Vehkaperä vaati kyselytunnilla toimenpiteitä naisia seksistisesti esittävän mainonnan vähentämiseksi ja korosti tällaisen mainonnan haitallisuutta nuorten kehitykselle. Kauppa- ja teollisuusministeri Mauri Pekkarinen vastasi vitsaillen tuntevansa ongelman: olen kyllä katsellut sekä vaivihkaa (naurua) että ihan avoimestikin. Hän kertoi olevansa suhteellisen tyytyväinen itsesääntelyn tasoon, mutta lupasi tiedustella asiaa kilpailuviranomaisilta. Myöhemmin Pekkarinen selvitti tiedotteessaan, ettei kuluttajansuojalain hyvän tavan vastaisen menettelyn kielto sovellu mainonnan eettisyyteen. Erikoista on, että Pekkarinen pyysi selvitystä juuri kilpailuviranomaisilta, eikä huomioinut tiedotteessaan kuluttajansuojalain kieltävän myös hyvän tavan vastaisen mainonnan. Lisäksi Pekkarinen toivoi tiedotteessaan mainonnan eettisen neuvoston tiukentavan kantaansa seksistiseen mainontaan. 21 Seksuaalisuus kytkeytyy monella tapaa sukupuoleen. Heteronormatiivisuudella tarkoitetaan muiden, kuin miehen ja naisen välisten suhteiden määrittelemistä poikkeaviksi. Normatiivinen heteroseksuaalisuus merkitsee puolestaan vallitsevaa käsitystä parisuhteesta, mistä poikkeavat esimerkiksi vanhan naisen ja nuoren miehen suhde tai lapseton parisuhde. Poikkeavia esityksiä seksuaalisuuksista näkee mainoskuvastossa harvoin, vaikka ne ovatkin lisääntymässä yhteiskunnassa. Erityisen harvoin mainoksissa esitetään samaa sukupuolta olevia pariskuntia lasten kanssa. 22 Eräs haastateltava oli havainnut printtimainonnan olevan seksuaalisuuksien esittämisen suhteen selkeästi televisiomainontaa avarakatseisempaa. Kaavamaisten sukupuolen esittämisen tapojen kumoutumisesta hyötyvät yhtä lailla naiset kuin miehetkin. Eräs haastateltava uskoi eduskunnassa tapahtuneen seksuaalisen häirinnän ja naiset katseen kohteena esittävän 21 PTK 97/2007 vp. No 120; Kauppa- ja teollisuusministeriön tiedote ; Mauri Pekkarisen haastattelu Helsingin Sanomissa KTM:n tiedotteessa Pekkarinen kommentoi: Mainonnan eettinen neuvosto on tehnyt hyvää työtä. Toivomukseni kuitenkin on, että neuvosto kehittäisi edelleen nyt esillä olleeseen aihepiiriin liittyviä periaatteita. 22 Rossi (2003), 98, 120.15 mainonnan välillä vallitsevan yhteyden. Toinen haastateltava tosin korosti, ettei tasa-arvoa loukkaavaan mainontaan puuttumista tarvitse välttämättä perustella myös miehille koituvilla hyödyillä. Hän mukaansa riittävä peruste toimenpiteille on jo pelkästään se, että naiset hyötyvät Muita epäeettisen mainonnan osa-alueita Mainoskuvaston haitallinen vaikutus 23 lapsiin tuli selkeästi esille haastatteluissa. Lapsille toivottiin laajempaa kuvittelun rauhaa: Erityisesti on syytä pohtia sen asianmukaisuutta, että tytöt ja pojat muodostavat kuvan maailmasta näiden varsin poikkeavien mainonnassa käytettyjen kuvien kautta. Yksi haastateltava perusteli käsityksiään tiukempien eettisyysnormien asettamisesta lasten nähtävillä olevalle mainonnalle seuraavasti: On todettu, että vasta kahdeksanvuotias ymmärtää sen, että ollaan myymässä jotain tuotetta. Alle kahdeksanvuotias ajattelee, että tehdään ihan hauskuuttaan tietyntyyppistä mainontaa. Sieltä mallit tulevat suoraan lapsille. Siinä tulee mielestäni ihan suoranaisia haitallisia vaikutuksia, jos malli on se, että voi käyttää väkivaltaa, syrjiä ja käyttäytyä vastuuttomasti. Nuoriin mainonnan malli vaikuttaa vielä myös. Hallitusohjelmaan perustuvassa vuosien kuluttajapoliittisessa ohjelmassa on määritelty lasten ja nuorten suojelun tarpeen kartoittaminen keskeiseksi kuluttajapolitiikan tavoitteeksi 24 : Erityistä huomiota pitää kiinnittää heikoimmassa asemassa oleviin kuluttajiin. Lapsilla on oikeus myös kuluttajapolitiikan alalla erityiseen suojeluun. Sääntelyssä on tärkeä ottaa huomioon lasten ja nuorten iän ja kehitystason tuomat erityispiirteet. 25 Lasten entistä parempi huomioiminen on ollut merkittävä syy viimeaikaisille kuluttajansuojalain 26 ja Kansainvälisen kauppakamarin ICC:n markkinointisääntöjen uudistuksille. Etnistä ryhmää loukkaavassa mainonnassa merkitään ihmisjoukko ominaisuuksilla, jotka sitten arvotetaan muiden ryhmien ominaisuuksia alempiarvoisemmiksi. Mekanismi toimii siis samoin, kuin tasa-arvoa loukkaa- 23 Mainonnan haitallisesta vaikutuksesta lasten kehitykseen, erityisesti ulkonäkökäsityksiin, ks.oksanen (2008) ja Näre & Oksanen (2008) sekä näissä viitattu kirjallisuus. 24 Kuluttajapoliittinen ohjelma vuosille , 2, Kuluttajapoliittinen ohjelma vuosille , HE 32/2008 vp, Näytä lisää
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 104 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Auri Pakarinen Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 82
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 82 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Jyrki Tala Lisätiedot Kuluttajansuojalaki. Ajankohtaista kuluttajaoikeudesta. ANJA PELTONEN Kuluttajan valta riippuu lainsäädännöstä 2
30 VUOT TA JuhlaLIITE 3 0 V U OT 2008 TA Ajankohtaista kuluttajaoikeudesta ANJA PELTONEN Kuluttajan valta riippuu lainsäädännöstä 2 PÄIVI SEPPÄLÄ Kuluttajan oikeusaseman kehittyminen välttämättömyyspalveluja Lisätiedot Mitä mieltä? Mitä mieltä! Lasten osallisuus lastensuojelun kehittämisessä Mikko Oranen
Mitä mieltä? Mitä mieltä! Lasten osallisuus lastensuojelun kehittämisessä Mikko Oranen Sosiaali- ja terveysministeriön Lastensuojelun kehittämisohjelman osaraportti. Raportti on tarkistettu versio Lastensuojelun Lisätiedot Lahja Kallinen MAINONTA JA LAPSET. hyvän markkinointitavan noudattaminen lapsille suunnatussa ja lapset tavoittavassa mainonnassa Mtv3-kanavalla
Lahja Kallinen MAINONTA JA LAPSET hyvän markkinointitavan noudattaminen lapsille suunnatussa ja lapset tavoittavassa mainonnassa Mtv3-kanavalla Pro gradu tutkielma Jyväskylän yliopisto Taiteiden ja kulttuurin Lisätiedot Ari Haapanen. Monimuotoisuusbarometri 2007. ikä ja monikulttuurisuus haasteena ja voimavarana. monikko monikko
Ari Haapanen Monimuotoisuusbarometri 2007 ikä ja monikulttuurisuus haasteena ja voimavarana monikko monikko Ari Haapanen Monimuotoisuusbarometri 2007 - ikä ja monikulttuurisuus haasteena ja voimavarana Lisätiedot JOKAINEN IHMINEN ON SAMANARVOINEN Erilaisuuden ymmärtäminen Elävässä kirjastossa
Paula Manninen JOKAINEN IHMINEN ON SAMANARVOINEN Erilaisuuden ymmärtäminen Elävässä kirjastossa Opinnäytetyö Kansalaistoiminta ja nuorisotyö Marraskuu 2010 KUVAILULEHTI Opinnäytetyön päivämäärä 23.11.2010 Lisätiedot Sosiaalialan ammattilaisen eettiset ohjeet. Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013
Arki, arvot, elämä, etiikka Sosiaalialan ammattilaisen eettiset ohjeet Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013 a a e e Arki, arvot, elämä, Lisätiedot AUTOMAATTISILLA JÄRJESTELMILLÄ LÄHETETTÄVÄ SUORAMARKKINOINTI DIRECT MARKETING THROUGH AUTOMATIC SYSTEMS
Lappeenrannan teknillinen yliopisto School of Business Kauppatieteellinen tiedekunta Yritysjuridiikka AUTOMAATTISILLA JÄRJESTELMILLÄ LÄHETETTÄVÄ SUORAMARKKINOINTI DIRECT MARKETING THROUGH AUTOMATIC SYSTEMS Lisätiedot H U M A N I S T I N E N A M M A T T I K O R K E A K O U L U
H U M A N I S T I N E N A M M A T T I K O R K E A K O U L U SUKUPUOLISENSITIIVISYYS KANSALAISTOIMINNASSA JA NUORISOTYÖSSÄ Erja Anttonen C 13, 2007 S U K U P U O L I S E N S I T I I V I S Y Y S K A N S Lisätiedot OIKEUSPOLIITTISEN TUTKIMUSLAITOKSEN TUTKIMUKSIA 267 LAPSEN ETU JA OSALLISUUS HALLINTO-OIKEUKSIEN PÄÄTÖKSISSÄ
OIKEUSPOLIITTISEN TUTKIMUSLAITOKSEN TUTKIMUKSIA 267 Virve-Maria de Godzinsky LAPSEN ETU JA OSALLISUUS HALLINTO-OIKEUKSIEN PÄÄTÖKSISSÄ ENGLISH SUMMARY THE BEST INTEREST OF THE CHILD AND THE CHILD S RIGHT Lisätiedot Tasa-arvosuunnitelma Vasemmistonuoret ry
Tasa-arvosuunnitelma Vasemmistonuoret ry Sisällysluettelo 3 Johdanto 4 Mihin tasa-arvosuunnitelmaa tarvitaan? 6 Miten tasa-arvosuunnitelmaa toteutetaan 10 Stereotypiat ja normit 12 Syrjintä 18 Kiusaaminen Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 119
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 119 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Marjukka Lasola Lisätiedot Muutu. Puutu. Oppilaitoksen yhdenvertaisuusopas. Mai Salmenkangas
Muutu. Puutu. Oppilaitoksen yhdenvertaisuusopas Mai Salmenkangas Muutu. Puutu. Oppilaitoksen yhdenvertaisuusopas Mai Salmenkangas MUUTU. PUUTU. Oppilaitoksen yhdenvertaisuusopas Käsikirjoitus: Mai Salmenkangas, Lisätiedot Kansainvälisen kauppakamarin ICC:n Markkinointisäännöt 2011
Kansainvälisen kauppakamarin ICC:n Markkinointisäännöt 2011 * * * Consolidated ICC Code of Advertising and Marketing Communication Practice 2011 in Finnish Sisällys Johdanto... 5 Markkinointisäännöt... Lisätiedot Yksityisyyden suojan laajuus blogikirjoituksissa
Yksityisyyden suojan laajuus blogikirjoituksissa SALLA SOFIA VARTIAINEN 0310211 Maisteritutkielma Oikeusinformatiikka Oikeustieteiden tiedekunta Lapin yliopisto kevät 2014 Tiivistelmä Lapin yliopisto, Lisätiedot Kuluttajaoikeuden linjauksia
Kuluttajaoikeuden linjauksia Kuluttaja virasto asiamies ALAIKÄISET, MARKKINOINTI JA OSTOKSETt Alaikäisiin kohdistuva kaupallinen vaikuttaminen on lisääntynyt merkittävästi. Markkinoinnin kohteena ovat Lisätiedot OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 99. HEUNI Publication Series No. 60
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 99 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. HEUNI Publication Lisätiedot IDEAALIN JOHTAJUUDEN KUVAUKSET SUOMALAISISSA JA RUOTSALAISISSA LINKEDIN-PROFIILEISSA
IDEAALIN JOHTAJUUDEN KUVAUKSET SUOMALAISISSA JA RUOTSALAISISSA LINKEDIN-PROFIILEISSA Hanna Liisa Nordgren Helsingin yliopisto Valtiotieteellinen tiedekunta Viestintä Pro gradu -tutkielma Lokakuu 2013 2 Lisätiedot Tutkimus tuotekehityksen tukena
TUOTETIEDE Tutkimus tuotekehityksen tukena Internet-painos 25.1.2006. Sivuja 163. Kirj. Pentti Routio Löytyy verkosta Word- ja Adobe Acrobat-muodossa osoitteessa www2.uiah.fi/projects/metodi/002.htm Sisällys Lisätiedot HE 216/2013 vp. Esityksessä ehdotetaan rikoslain seksuaalirikoksia
Hallituksen esitys eduskunnalle laiksi rikoslain 20 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan rikoslain seksuaalirikoksia koskevaa lukua muutettavaksi. Nykyinen säännös Lisätiedot Lausunto Eduskunnan lakivaliokunnalle hallituksen esityksen HE 221/2005 vp johdosta
Seksialan Liitto SALLI ry ASIANTUNTIJALAUSUNTO 1 (38) Lausunto Eduskunnan lakivaliokunnalle hallituksen esityksen johdosta Korjattu ja täydennetty lausunto 22.5.2006 Alkuun on lisätty luku prostituutiopolitiikasta. Lisätiedot Yrityksen yhteiskuntavastuu ja sosiaalinen yritystoiminta
Yrityksen yhteiskuntavastuu ja sosiaalinen yritystoiminta Kestävää työllisyyttä sosiaalisissa yrityksissä -projekti Kirsi Hanikka Päivi Korpela Arto Mähönen Christer Nyman 1 2 Yrityksen yhteiskuntavastuu Lisätiedot Rakenteet, avuttomuus ja lainsäädäntö Sosiaali- ja terveydenhuollon ulkopuoliset tekijät -työryhmä Raportti II RAPORTTI
Rakenteet, avuttomuus ja lainsäädäntö Sosiaali- ja terveydenhuollon ulkopuoliset tekijät -työryhmä Raportti II RAPORTTI 14 2009 Kirjoittajat ja Taitto: Christine Strid ISBN 978-952-245-063-0 (painettu) Lisätiedot Luottamushenkilön tasa-arvo opas
Luottamushenkilön tasa-arvo opas Marja Erkkilä Marja Erkkilä ISBN 951-714-239-0 Ulkoasun suunnittelu ja taitto: Tero Valtonen & Tommi Luhtanen, Vihreä Peto Oy Paino: Kalevaprint 2005 SAK Esipuhe 1 Luottamushenkilön Lisätiedot Merja Vilmilä BRÄNDI JA REKRYTOINTI DIGITAALISESSA MAA- ILMASSA. Sosiaalinen Media HR Työkaluna. Pro Gradu tutkielma. Hallintotiede.
Merja Vilmilä BRÄNDI JA REKRYTOINTI DIGITAALISESSA MAA- ILMASSA Sosiaalinen Media HR Työkaluna Pro Gradu tutkielma Hallintotiede Syksy 2011 Sisällysluettelo 1. JOHDANTO... 1 1.1 Miksi sosiaalinen media Lisätiedot LAINSÄ ÄDÄN TÖ JA KIRJASTON AR KI
Esko Lukk ar i n e n LAINSÄ ÄDÄN TÖ JA KIRJASTON AR KI Opetus- ja kulttuuriministeriö Kulttuuriyksikkö Kulttuuri-, liikunta- ja nuorisopolitiikan osasto 2010 http://www.minedu.fi/opm/kirjastot/tyoeryhmaet_ja_selvitykset/?lang=fi Lisätiedot Emmiina Tuutti. Sukupuoli segregoituneiden alojen koulutusmainonnan kuvissa
Emmiina Tuutti Sukupuoli segregoituneiden alojen koulutusmainonnan kuvissa ITÄ-SUOMEN YLIOPISTO Filosofinen tiedekunta Kasvatustieteen pro gradu -tutkielma Tammikuu 2012 ITÄ-SUOMEN YLIOPISTO UNIVERSITY Lisätiedot iii Helsingissä 12.1.2001 Keijo Paunio Hannele Kuusi Tapio Markkanen Matti Sarvas Toomas Kotkas
Opetusministeriölle Opetusministeriö antoi 11.4.2000 Tutkimuseettiselle neuvottelukunnalle toimeksiannon selvittää tutkijoiden ja elinkeinoelämän väliseen yhteistyöhön liittyviä eettisiä kysymyksiä ja Lisätiedot Raportti joukkorahoituskyselystä
Raportti joukkorahoituskyselystä 13.3.2014 VALTIOVARAINMINISTERIÖ PL 28 (Snellmaninkatu 1 A) 00023 VALTIONEUVOSTO Puhelin 0295 16001 (vaihde) Internet: www.vm.fi Taitto: Pirkko Ala-Marttila /VM-julkaisutiimi Lisätiedot 2016 © DocPlayer.fi Yksityisyyskäytäntö | Palveluehdot | Palaute